Du innkalles med dette til møte i

|  |  |
| --- | --- |
| **Råd** | Eidsberg felles menighetsråd |
| **Møtedato** | 14.11.22 |
| **Møtetid** | 1800-2100 |
| **Møtested** | Mysen Menighetshus Betania |

Meld fra om eventuelt forfall til leder, tlf. 92236766

**Innkalte:** Ragnhild Kruse, Kari Kvernhusengen Undeland , Ole Martin Glomsrud ,Svein Østevik, Anne Grete Bredholt, Tore Mysen, Synnøve Svensson, Annette Kanehl, Terje Stenholt, Bjørn Solberg

Medlemmene av musikkutvalget er innkalt til sak 63.

**Meldt forfall:** Synnøve Bjørknes Lundeby

**Sakliste**

**Sak 61 /22 Godkjenning av møtebok fra forrige møte og godkjenning av innkalling til dette møte.**

Forslag til vedtak: Møtebok, innkalling og sakliste godkjennes.

**Sak 62/22 Orienteringssaker**

1. Fra sognepresten
2. Fra leder
3. Fra gudstjenesteutvalget
4. Mandagsklubben

Forslag til vedtak: Tas til orientering.

**Sak 63/22: Samtale med musikkutvalget om opplegget for konserter i 2023**

Musikkutvalget hadde møte 02.11. og drøftet programmet for 2023. Referatet ligger vedlagt. Dette er en sak det er fornuftig at menighetsrådet blir informert om og kommer med eventuelle synspunkter på.

Forslag til vedtak: Formuleres i møtet

**Sak 64/22 Praktiske saker**

1. Alle Helgen – kort evaluering.
2. Julegateåpningen 17.11. – synlig kirke(?)
3. Kirkekaffe 20.11.
4. Advent og jul
5. Gudstjenestelista for 1. halvår, samt møter/tiltak i regi av menighetsrådet.  
   Liste ligger vedlagt.

Forslag til vedtak: Gjennomgangen tas til orientering. Praktiske oppgaver fordeles som avtalt i møtet.

**Sak 65/22 Sammenslåing av sognene.** På menighetsmøtet 19.10. ble det tilslutning til at menighetsrådet skal søke bispedømmerådet om å slå sammen de fire sognene til ett sogn. Referatet fra møtet ligger vedlagt.

Jeg skriver et forslag til søknad som vi drøfter i møtet, og gjør eventuelle endringer i.  
 Når det gjelder navn, ble ikke det drøftet noe særlig på menighetsmøtet, ut over det jeg sa om at det i realiteten er to muligheter; en Eidsberg, eller Eidsberg, Hærland, Mysen og Trømborg. Det siste ivaretar alle, men er tungvint, jeg synes Eidsberg er best.

Forslag til vedtak: Eidsberg felles menighetsråd søker Borg bispedømmeråd om å slå sammen de fire sognene Eidsberg, Hærland, Mysen og Trømborg til ett sogn. Det nye sognet bør få navnet Eidsberg sogn.

**Sak 66/22: Nominasjonskomite og rekruttering av kandidater til nytt menighetsråd**.

Jeg regner med at søknaden om sammenslåing går gjennom i bispedømmerådet, så vi kan forberede oss på et valg med bare en liste. Den skal i prinsippet inneholde minst 13 navn, 8 faste medlemmer og 5 vara, men kan, og bør, inneholde flere navn (maks 26).   
Det er selvsagt viktig med geografisk spredning av kandidatene, særlig de første 8-10 navnene som erfaringsmessig har størst sjanse til å bli valgt inn. Det er jo ikke lov for nominasjonskomiteen å forhåndskumulere, mens velgerne kan kumulere inntil 3 personer. Strykning er ikke tillatt; da forkastes stemmeseddelen. Nytt fra 2023 er at det skal være mulig å tilleggs nominere kandidater etter 1. mai, også om nominasjonskomiteen har nok navn på din liste.

Jeg foreslår at vi drøfter saken uten å gjøre så mange vedtak, for det er jo nominasjonskomiteen som setter opp lista, mens menighetsrådet godkjenner den, og fungerer som valgstyre.

* Ett spørsmål å drøfte: Bør hvert av de gamle sognene være representert med 2 kandidater på lista?
* Hvor viktig er kjønnsfordelingen? Nå er den egentlig 6-2 i kvinnenes favør, men på grunn av sykdom har det blitt 4-4.
* Alder? Er det mulig/nødvendig å ha kandidater under 30 år
* Hvordan overbeviser vi folk om at de bør stille til folk?
* Hvem vurderer å ta gjenvalg?
* Kandidater til nominasjonskomiteen.

Forslag til vedtak: Formuleres i møtet

**Sak 67/22: Eventuelt**

Evt. saker kan meldes leder på forhånd, ev. ved starten av møtet.

Vel møtt!

Bjørn Solberg

leder i menighetsrådet